Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 77

2. § A fuvarlevél űrlapot a feladási ország nyelvén, valamint az OSZZSD egy vagy két hivatalos nyelvén (kínaiul, oroszul) kell kinyomtatni. A fuvarlevelet a feladási ország nyelvén, az OSZZSD valamelyik hivatalos nyelvére (kínai, orosz), nevezetesen: — Azerbajdzsán Köztársaságba, a Belarusz Köztársaságba, a Bolgár Köztársaságba, az Észt Köztársaságba, a Grúz Köztársaságba, a Lengyel Köztársaságba, a Lett Köztársaságba, a Litván Köztársaságba, az Iráni Iszlám Köztársaságba, a Kazah Köztársaságba, a Kirgíz Köztársaságba, a Moldovai Köztársaságba, az Oroszországi Föderációba, a Tádzsik Köztársaságba, Türkmenisztánba, Ukrajnába és az Üzbég Köztársaságba irányuló fuvarozás esetén — orosz nyelvre, — a Vietnami Szocialista Köztársaságba, a Kínai Népköztársaságba és a Koreai Népi Demokratikus Köztársaságba irányuló fuvarozás esetén — kínai vagy orosz nyelvre, — a Mongóliába vagy azon át irányuló fuvarozás esetén — orosz nyelvre történő fordítással ellátva kell kitölteni. A fuvarozásban részt vevő vasutak egymás között ettől eltérően is megállapodhatnak a fuvarlevélbe tett bejegyzések fordításáról.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes